এসআই আব্দুল হালিম খান অধিকারকে জানান, ২৬ ফেব্রুয়ারি ২০১২ নবীনগর হাউজিং থেকে জোৎস্না বেগম নামে এক মহিলা থানায় আসেন এবং একটি জিডি করেন। যার নম্বর ৯৩৮। তারিখঃ ২৬/০২/২০১২। জিডিতে জোৎস্না বেগম উল্যেখ করেন, জোৎস্না বেগমের ছেলে শাহ আলিফ প্রিন্স ২৫ ফেব্রুয়ারি ২০১২ বাড়ি থেকে কর্মস্থলের উদ্দেশে বের হয়ে আর ফিরে আসেনি। জিডিতে জোৎস্না বেগম আরও উল্যেখ করেন, বিভিন্ন জায়গায় খুঁজেও তাঁরা আলিফকে পাননি। এসআই আব্দুল হালিম খান অধিকারকে আরও জানান, তিনি জিডির তদন্তকারী কর্মকর্তা হওয়ায় জোৎস্না বেগম জিডি করার পর সব থানায় আলিফের নিখোঁজ হওয়ার ব্যাপারে তিনি বার্তা পাঠান। বার্তায় তিনি আলিফের কোন সন্ধান পেলে নিউ মার্কেট থানাকে অবগত করার জন্য বলেন।